**POKYN RIADITEĽKY ŠKOLY,**

**ktorým sa upravujú podmienky prevádzky a vnútorný režim na otvorenie MŠ na obdobie do konca školského roku 2019/2020**

Na základe rozhodnutia MŠVVaŠ SR č. 2020/12033:1-A2110 zo dňa 22. mája 2020, podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, v súlade s opatrením Úradu verejného zdravotníctva SR č. OLP/4204/2020, ako aj na základe Rozhodnutia zriaďovateľa školy, Obce Ubľa, č. OcÚ-2020/97 zo dňa 21.05.2020 a v súlade so zverejnenými aktualizovanými dokumentmi MŠVVaŠ SR pod názvom Organizácia a podmienky výchovy a vzdelávania materských a základných škôl do konca školského roka 2019/2020 zo dňa 22.5.2020, vydáva Mgr. Mária Karatníková, riaditeľka školy, pokyn upravujúci podmienky prevádzky a vnútorného režimu na otvorenie materskej školy, v rámci prevádzky Základnej školy s materskou školou Ubľa 120 od 01.06.2020.

**Materská škola** po dohode so zriaďovateľom obnoví prevádzku pre deti za nasledujúcich podmienok:

**Prevádzka a vnútorný režim**

* Prevádzka MŠ začne v pondelok 01.06.2020.
* Materská škola bude v celodennej prevádzke v čase od 6.30 do 15.30 hod.
* Organizácia výchovno-vzdelávacieho procesu:

Deti MŠ budú zaradené do 1 skupiny s maximálnym počtom 12 detí.

Výchovno-vzdelávaciu činnosť budú zabezpečovať 2 učiteľky MŠ – Viera Kresilová a Oxana Fedorjaková.

RŠ v neodkladnom prípade zabezpečí zastupovanie PZ na pracovisku.

* **Stravovanie** detí bude zabezpečené dovozom stravy zo ŠJ, ktoré bude zabezpečovať J. Peštiková. Zastupovať v jej neprítomnosti bude D. Kresilová. Strava bude podávaná v triede učiteľkami MŠ.
* Príchod detí od 6.30 – každé dieťa absolvuje ranný filter – meranie telesnej teploty bezkontaktným teplomerom.
* Neorganizujú sa žiadne spoločné akcie – rozlúčky s deťmi, besiedky a iné hromadné podujatia, kde dochádza k združovaniu väčšieho množstva osôb.
* Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

**Podmienky na zaistenie bezpečnosti a ochrany zdravia detí**

* Platia prísne hygienické opatrenia. Priestory materskej školy a všetky povrchy budú dôkladne dezinfikované.
* Prvý deň dieťa vstupuje do školy len na základe vyplneného prehlásenia o zdravotnom stave. Tlačivá budú doručené triednou učiteľkou. Žiadame rodičov aby si ich vyplnili doma. Tlačivá preberá pri vstupe službukonajúci pedagóg.
* Ráno pri príchode do školy prebehne meranie teploty bezkontaktným teplomerom. Meraním telesnej teploty žiakov je poverená D. Kresilová, ktorá zabezpečí vstupnú dezinfekciu každého dieťaťa. Pri zvýšenej teplote žiak nemôže vstúpiť do školy. Rovnako, ak po rannom filtri vykazuje známky respiračného ochorenia, rodičia sú povinní bezodkladne si žiaka vyzdvihnúť.
* Rodičia detí môžu vstúpiť iba do priestorov šatne maximálne na 10 minút.
* Platí prísny zákaz vstupu nepovolaných osôb do objektu!
* Dieťa prichádza do MŠ v rúšku. Každé dieťa musí mať čisté náhradné rúško uložené vo svojej skrinke a papierové jednorazové vreckovky. Rúško, v ktorom prišlo do MŠ si tiež ukladá do skrinky. V triedach budú deti bez rúšok.
* Ak sa dieťa pohybuje mimo priestorov MŠ, je povinné nosiť rúško.
* Pri pobyte vonku v rámci svojej skupiny, môže byť dieťa bez rúška.
* V prípade, že u dieťaťa je podozrenie alebo potvrdené ochorenie na COVID-19 alebo je nariadená karanténa v rodine dieťaťa, rodič o tejto skutočnosti bezodkladne informuje učiteľku a riaditeľku školy.
* Dieťa je zo školy vylúčené v tom prípade, ak zákonný zástupca nahlási karanténu, ktorá bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.
* Pri vstupe do MŠ dieťa, ktoré prešlo ranným filtrom preberie učiteľka.
* Dieťa privádza a vyberá z MŠ iba člen žijúci v spoločnej domácnosti.
* Výchovno-vzdelávaciu činnosť zabezpečujú PZ, ktorí nespadajú do rizikovej skupiny z hľadiska ohrozenia ochorením Covid-19 – tehotné ženy, osoby staršie ako 60 rokov, osoby s pridruženými chronickými chorobami a s oslabenou imunitou.
* Ostatné činnosti v škole zabezpečia nepedagogickí zamestnanci, ktorí nepatria do rizikovej skupiny.
* Teplé jedlo dostanú deti, ktoré sú prítomné v MŠ a zamestnanci prítomní na pracovisku. Strava sa nesmie vydávať do obedárov.

**Stravovanie detí MŠ**

* Strava sa podáva ako pri bežnom režime v triede MŠ.
* Pred podávaním stravy prebehne dezinfekcia rúk a stolov.
* Výdaj jedla sa uskutoční do troch hodín od jeho prípravy, aby nedošlo k jeho znehodnoteniu.
* Učiteľky podávajú stravu a príbory na stoly.
* Zamestnanec ŠJ vydáva jedlá, nápoje a príbory z kuchynky MŠ.
* Po výdaji stravy prebehne dezinfekcia povrchov v kuchynke MŠ.

**Povinnosti zákonného zástupcu dieťaťa MŠ**

* Zodpovedá za dodržiavanie hygienicko-epidemiologických opatrení pri príchode dieťaťa do materskej školy a pri odchode dieťaťa z materskej školy (nosenie rúšok, dodržiavanie odstupov, dezinfekcia rúk).
* Zabezpečí pre svoje dieťa každý deň dve rúška a papierové jednorazové vreckovky.
* Dodržiava pokyny riaditeľky školy, ktoré upravujú podmienky prevádzky materskej školy do konca školského roku 2019/2020.
* Odovzdá dieťa v šatni MŠ určenému zamestnancovi a nevstupuje do ostatných priestorov MŠ.
* Dieťa privádza a prichádza po neho, len člen najbližšej rodiny, ktorý s dieťaťom žije v jednej domácnosti.
* Predkladá pri prvom nástupe dieťaťa do materskej školy, alebo po každom prerušení dochádzky dieťaťa do MŠ v trvaní viac ako tri dni, písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje učiteľku a riaditeľku školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Personálne zabezpečenie prevádzky MŠ**

**Pedagogickí zamestnanci prítomní na pracovisku –** Viera Kresilová, Oxana Fedorjaková.

V prípade potreby budú zabezpečovať výchovno-vzdelávací proces pedagogickí zamestnanci ZŠ.

**Ostatní zamestnanci prítomní na pracovisku MŠ:** upratovačka – A Gožová, školníčka – D. Kresilová, dovoz stravy zo ŠJ – J. Peštiková.

**Všeobecné povinnosti zamestnancov na zabezpečenie bezpečnosti a ochrany zdravia**

* Pri prvom nástupe do práce, všetci zamestnanci vyplnia dotazník o zdravotnom stave pred nástupom do zamestnania.
* Pri vchode na prevádzku sú povinní aplikovať dezinfekciu na ruky a merať telesnú teplotu zamestnancov. Meraním telesnej teploty zamestnancov je poverená školníčka D. Kresilová.
* Nikto s príznakmi ochorenia Covid-19 (zvýšená teplota, kašeľ, zvracanie, kožná vyrážka, hnačky, náhla strata chuti a čuchu, či iný príznak infekcie dýchacích ciest) nesmie vstúpiť do priestorov materskej školy.
* Ak sa u zamestnanca počas pracovnej doby vyskytnú príznaky ochorenia, bezodkladne o tom informuje RŠ a opustí školu v najkratšom možnom čase.
* Dodržiavať všetky aktualizované pokyny RŠ, dodatky pracovného a prevádzkového poriadku.
* Dodržiavať všeobecné hygienické opatrenia (časté umývanie rúk, zakrývanie si nosa a úst pri kýchaní a kašlaní...).
* Vyhýbať sa kontaktu s osobami s príznakmi ochorenia COVID-19, na pracovisku aj mimo neho.
* V prípade ochorenia zostať doma a telefonicky kontaktovať svojho zamestnávateľa.
* Pedagogický zamestnanec je povinný nosiť rúško, ak sa pohybuje v priestoroch mimo svojej skupiny.
* Ostatní zamestnanci sú povinní nosiť na pracovisku rúško.
* Dodržiavať vzdialenosť najmenej 1,5 m od svojich kolegov.
* Rešpektovať minimálny kontakt, vrátane zákazu podávania rúk.
* V priestoroch MŠ často a intenzívne vetrať.
* Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.
* Osobitná pozornosť sa venuje dezinfikovaniu šatňových priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety budú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.
* Poháriky, zubné pasty a zubné kefky budú uskladnené a nepoužívajú sa.
* Umývanie podláh prebehne každý deň na vlhko s prídavkom dezinfekčného prostriedku.
* Zo smetných košov budú odstránené vrchné kryty, aby nedochádzalo ku kontaktu s rukami.

V Ubli 28.05.2020 Mgr. Mária Karatníková, RŠ